****

**โครงการจัดทำวารสารวิชาการนอร์ทเทิร์น**

**1. ความเป็นมา**

การจัดทำวารสารวิชาการนอร์ทเทิร์น ถือเป็นภารกิจสำคัญของวิทยาลัยในการส่งเสริมให้บุคลากรทั้งภายในและภายนอกหน่วยงานได้เผยแพร่ผลงานวิชาการ สู่หน่วยงานภายนอกและความก้าวหน้าทางวิชาการในสาขานั้นๆ เป็นการสร้างเครือข่ายเผยแพร่อันนำสู่ความก้าวหน้าทางวิชาการของบุคลากร เป็นการเผยแพร่และถ่ายทอดเทคโนโลยีผลงานทางวิชาการในรูปแบบสื่อสิ่งพิมพ์ และเป็นการสร้างเครือข่ายการเผยแพร่ผลงานวิชาการ ระหว่างวิทยาลัยกับหน่วยงานภายนอกทั้งภาครัฐและเอกชน

**2. วัตถุประสงค์**

1. เพื่อส่งเสริมและสนับสนุนให้นักวิชาการ คณาจารย์ นิสิต นักศึกษา และบุคคลทั่วไป ได้เผยแพร่บทความทางวิชาการและบทความวิจัยที่มีคุณภาพ

2. เพื่อเป็นสื่อกลางในการแลกเปลี่ยนความรู้ และประสบการณ์ด้านวิชาการ และด้านการวิจัย

**3. การดำเนินงาน**

1. แต่งตั้งคณะกรรมการดำเนินงาน

2. วางแผนการดำเนินงาน

3. เตรียมต้นฉบับ

4. จัดทำต้นฉบับและจัดพิมพ์วารสาร

5. เผยแพร่ผลงาน

6. ติดตามและประเมินผลโครงการ

**4. กำหนดการพิมพ์**

วารสารวิชาการนอร์ทเทิร์น เป็นวารสารราย 3 เดือน (4 ฉบับ/ปี)

ฉบับที่ 1 ธันวาคม - กุมภาพันธ์

ฉบับที่ 2 มีนาคม - พฤษภาคม

ฉบับที่ 3 มิถุนายน - สิงหาคม

ฉบับที่ 4 กันยายน – พฤศจิกายน

**5. ลักษณะผลงานและการแบ่งสาขาวิชาต่างๆ ดังนี้**

1. สังคมศาสตร์ ประกอบด้วย สังคมวิทยา ประชากรศาสตร์ มานุษยวิทยา จิตวิทยา สังคม ปัญหาสังคม สังคมศาสตร์ พัฒนาสังคม ภูมิปัญญาท้องถิ่น รัฐศาสตร์ และรัฐประศาสนศาสตร์ นิติศาสตร์ และอื่นๆ ที่เกี่ยวข้อง

2. มนุษยศาสตร์ ประกอบด้วย ภาษา วรรณกรรม ศิลปวัฒนธรรม และอื่น ๆ ที่เกี่ยวข้อง

3. บริหารธุรกิจและเศรษฐศาสตร์ ประกอบด้วย บริหารธุรกิจ เศรษฐศาสตร์ พาณิชยศาสตร์ การบัญชี และอื่น ๆ ที่เกี่ยวข้อง

4. วิทยาศาสตร์สุขภาพ ประกอบด้วย สาขาวิชาวิทยาศาสตร์การแพทย์ สาธารณสุข วิทยาศาสตร์สิ่งแวดล้อม และอื่น ๆ ที่เกี่ยวข้อง

5. วิทยาศาสตร์และเทคโนโลยี ประกอบด้วย สาขาวิชาวิทยาศาสตร์ทั่วไป ฟิสิกส์ เคมี ชีววิทยา วิศวกรรมคอมพิวเตอร์ วิศวกรรมไฟฟ้า วิศวกรรมเครื่องกล วิศวกรรมโยธา สถาปัตยกรรมศาสตร์ และ อื่น ๆ ที่เกี่ยวข้อง

**6. ผลที่คาดว่าจะได้รับ**

1. ผลงานการวิจัย วิทยานิพนธ์ และการศึกษาอิสระได้รับการเผยแพร่

2. เกิดแนวทางในการพัฒนาองค์ความรู้ที่ได้จากผลงานวิจัย และสามารถนำไปประยุกต์ใช้ให้เกิดประโยชน์ต่อสังคมต่อไป

3. เกิดการแลกเปลี่ยนเรียนรู้ร่วมกันในระหว่างผู้วิจัย

4. ผลงานวิจัยที่มีคุณภาพ ได้รับการสนับสนุนให้มีการพิมพ์เผยแพร่ในรูปแบบเอกสารวิชาการอันเป็นที่ยอมรับในวงวิชาการ

**5. ประเภทของบทความ**

1. บทความวิชาการ

ประกอบด้วย ชื่อเรื่อง/ บทคัดย่อ (ถ้ามี)/ บทนำ/ เนื้อเรื่อง/ สรุป/ และเอกสารอ้างอิง

2. บทความวิจัย

ประกอบด้วย (1) ชื่อเรื่อง (2) บทคัดย่อ (3) ความเป็นมาและความสำคัญของปัญหา (4) วัตถุประสงค์ของการวิจัย (5) สมมุติฐานของการวิจัย (ถ้ามี) (6) ขอบเขตของการวิจัย (ถ้ามี) (7) วิธีดำเนินการวิจัย ได้แก่ ประชากรและกลุ่มตัวอย่าง/ เครื่องมือที่ใช้ในการวิจัย/ การเก็บรวบรวมข้อมูล/ การวิเคราะห์ข้อมูล (8) สรุปผลการวิจัย (9) การอภิปรายผล (10) ข้อเสนอแนะ ได้แก่ ข้อเสนอแนะในการนำผลการวิจัยไปใช้/ ข้อเสนอแนะในการวิจัยครั้งต่อไป (11) กิตติกรรมประกาศ (ถ้ามี) (12) เอกสารอ้างอิง

**6. การพิจารณาผลงาน**

1. พิจารณาการเลือกลักษณะผลงานและการแบ่งสาขาวิชา

2. พิจารณาผลงานโดยผู้ทรงคุณวุฒิจากภายนอกและภายในสถาบัน อย่างน้อย 2 ท่าน และประเมินบทความตามเกณฑ์และแบบฟอร์มที่กำหนดในลักษณะเป็น Double-blind peer review

**7. หน่วยงานที่รับผิดชอบ**

ฝ่ายวิจัยและบริการวิชาการ วิทยาลัยนอร์ทเทิร์น